Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Aramid 7:1-60
7 Ngem kinuna ti nangato a padi: “Agpayso kadi dagitoy a banag?”2 Kinunana: “Lallaki, kakabsat ken amma, denggenyo. Ti Dios ti dayag+ nagparang ken amatayo nga Abraham bayat nga adda idi idiay Mesopotamia, sakbay a nagtaeng idiay Haran,+3 ket kinunana kenkuana, ‘Pumanawka iti dagam ken kadagiti kabagiam ket umayka iti daga nga ipakitakto kenka.’+4 Idin isu pimmanaw iti daga dagiti Caldeo ket nagtaeng idiay Haran. Ket manipud sadiay, kalpasan a natay ni amana,+ tinignay ti Dios nga umakar iti pagtaenganna nga agturong itoy a daga a pagnanaedanyo itatta.+5 Ngem kaskasdi a saanna nga inikkan iti aniaman a sanikua a matawid iti dayta, saan, uray maysa a kaakaba ti dapan;+ ngem inkarina nga itedna dayta kenkuana kas sanikua,+ ken iti bin-ina+ kalpasan kenkuana, bayat nga isu awan pay anakna.+6 Mainayon pay, ti Dios nagsao maipapan iti daytoy, a ti bin-ina ganggannaetdanto nga agnanaed+ iti sabali a daga+ ket adipenento ida dagiti tattao ken parigatenda ida iti uppat a gasut a tawen.+7 ‘Ket ukomekto dayta a nasion a pakaadipenanda,’+ kinuna ti Dios, ‘ket kalpasan dagitoy a banag rummuardanto ket mangipaaydanto iti sagrado a panagserbi kaniak itoy a lugar.’+8 “Nangted met kenkuana iti tulag ti pannakakugit;+ ket iti kasta isu ti ama ni Isaac+ ket kinugitna iti maikawalo nga aldaw,+ ket ni Isaac ti ama ni Jacob, ket ni Jacob ti ama ti sangapulo ket dua nga ulo ti pamilia.+9 Ket dagiti ulo ti pamilia nagimonda+ ken Jose ket inlakoda idiay Egipto.+ Ngem ti Dios adda idi kenkuana,+10 ket inispalna kadagiti amin a rigatna ket nangted kenkuana iti kinaparabur ken sirib iti imatang ni Faraon nga ari ti Egipto. Ket dinutokanna a mangtarawidwid iti Egipto ken iti intero a balayna.+11 Ngem dimteng ti bisin iti intero nga Egipto ken Canaan, pudno a maysa a dakkel a rigat; ket dagidi ammatayo saanda a nakasarak kadagiti aniaman a pagtaraon.+12 Ngem nangngeg ni Jacob nga adda dagiti taraon idiay Egipto+ ket imbaonna dagidi ammatayo iti umuna a gundaway.+13 Ket bayat ti maikadua a gundaway nayam-ammo ni Jose iti kakabsatna;+ ket ti kapuonan ti pamilia ni Jose naiparangarang ken Faraon.+14 Gapuna nagbaon ni Jose ket pinaayabanna ni Jacob nga amana ken dagiti amin a kabagianna manipud iti dayta a lugar,+ iti bilang a pitopulo ket lima a kararua.+15 Ni Jacob simmalog nga agturong idiay Egipto.+ Ket pimmusay;+ ken kasta met dagidi ammatayo,+16 ket nayalisda idiay Siquem+ ket naikabilda iti tanem+ a ginatang ni Abraham iti maysa a gatad ti kuarta a pirak manipud iti annak ni Hamor idiay Siquem.+17 “Bayat nga umas-asideg idi ti tiempo maipaay iti kaitungpalan ti kari a sipapanayag nga indeklara ti Dios ken Abraham, dagiti umili rimmang-ay ken immaduda idiay Egipto,+18 agingga nga adda timmakder a sabali nga ari iti Egipto, a saan a makaam-ammo ken Jose.+19 Daytoy a tao nagusar iti kinasikap ti panangituray a maibusor iti pulitayo+ ket siraranggas a pinuersana dagiti amma tapno iparangda dagiti maladagada, tapno saan ida a mataginayon a sibibiag.+20 Iti dayta met laeng a tiempo nayanak ni Moises,+ ket nadibinuan ti kinalibnosna.+ Ket natagibi iti tallo a bulan iti pagtaengan ni amana.21 Ngem idi isu naiparang, innala ti anak a babai ni Faraon ket pinadakkelna a kas bukodna nga anak.+22 Gapu itoy nasursuruan ni Moises iti isuamin a kinasirib+ dagiti taga Egipto. Iti kinapudnona, mannakabalin idi iti sasao+ ken ar-aramidna.23 “Ita idi a matungtungpalen ti tiempo ti maikapat a pulo a tawenna, rimsua iti pusona a sukimatenna ti kakabsatna, ti annak ti Israel.+24 Ket idi nakakita iti maysa a marangranggasan, inkanawana ket imbalesanna daydiay mairurrurumen babaen ti panangkabilna iti daydi Egipcio.+25 Impapanna a matarusan ti kakabsatna a ti Dios mangmangted idi kadakuada iti pannakaisalakan babaen ti imana,+ ngem saanda a natarusan dayta.26 Ket iti sumaganad nga aldaw nagparang kadakuada bayat nga agap-apada, ket pinadpadasna a pagkappiaen manen ida,+ a kunkunana, ‘Lallaki, agkabsatkayo. Apay nga agrinrinnanggaskayo?’+27 Ngem isu inwadag daydiay mangrangranggas idi iti kaarrubana, a kunkunana, ‘Siasino ti nangdutok kenka nga agturay ken ukom kadakami?+28 Kayatnak kadi a papatayen iti isu met laeng a pamay-an a panangpapataymo iti Egipcio idi kalman?’+29 Iti daytoy a sasao nagtalaw ni Moises ket nagbalin a ganggannaet nga agnanaed iti daga ti Midian,+ a sadiay isu ti ama ti dua nga annak.+30 “Ket idi naturposen ti uppat a pulo a tawen, nagparang kenkuana ti maysa nga anghel iti gumilgil-ayab nga apuy ti siitan a bassit a kayo+ idiay let-ang ti Bantay Sinai.31 Ita idi nakita dayta ni Moises nagsiddaaw iti buya.+ Ngem bayat nga isu umas-asideg tapno agusisa, immay ti timek ni Jehova,32 ‘Siak ti Dios dagidi ammam, ti Dios ni Abraham ken ni Isaac ken ni Jacob.’+ Yantangay immapay kenkuana ti panagpigerger, saanen a naitured ni Moises ti agusisa nga ad-adda pay.33 Kinuna kenkuana ni Jehova, ‘Ikkatem dagiti palloka kadagita sakam, ta ti lugar a pagtaktakderam ket nasantuan a daga.+34 Pudno unay a nakitak ti naranggas a pannakatrato ti ilik nga adda idiay Egipto,+ ket nangngegko ti panagas-asugda+ ket bimmabaak tapno ispalek ida.+ Ket ita umayka, ibaonkanto idiay Egipto.’+35 Daytoy a Moises, a pinaglikudanda, a kunkunada, ‘Siasino ti nangdutok kenka nga agturay ken ukom?’+ daytoy a tao imbaon ti Dios+ agpadpada a kas agturay ken manangispal babaen ti ima ti anghel a nagparang kenkuana iti siitan a bassit a kayo.36 Daytoy a tao ti nangiruar kadakuada+ kalpasan ti panangaramidna kadagiti tanda ken pagilasinan idiay Egipto+ ken idiay Nalabaga a Baybay+ ken idiay let-ang iti uppat a pulo a tawen.+37 “Daytoy ti Moises a nagkuna iti annak ti Israel, ‘Ibangonto ti Dios maipaay kadakayo manipud iti kakabsatyo ti maysa a mammadto a kas kaniak.’+38 Isu daytoy+ daydi adda iti tengnga ti kongregasion+ idiay let-ang a kadua ti anghel+ a nakisao kenkuana idiay Bantay Sinai ken kadua dagidi ammatayo, ket isu immawat iti nabiag a sagrado a pammakdaar+ tapno itedna kadakayo.39 Kenkuana nagkedked nga agtulnog dagidi ammatayo, no di ket isu inwalinda+ ket iti puspusoda nagsublida idiay Egipto,+40 a kunkunada ken Aaron, ‘Iyaramidannakami kadagiti didios a mapan nga umun-una kadakami. Ta daytoy a Moises, a nangiruar kadakami iti daga ti Egipto, saanmi nga ammo no ania ti napasamaken kenkuana.’+41 Gapuna nangaramidda iti kigaw a baka kadagidi nga aldaw+ ket nangipanda iti sakripisio iti idolo ket rinugianda ti agragragsak iti ar-aramid dagiti imada.+42 Gapuna timmallikud ti Dios ket inyawatna ida+ tapno mangipaayda iti sagrado a panagserbi iti buyot ti langit, a kas adda a naisurat iti libro dagiti mammadto,+ ‘Siak aya ti nagidatonanyo kadagiti naparti ken kadagiti sakripisio iti uppat a pulo a tawen idiay let-ang, O balay ti Israel?+43 No di ket ti tolda ni Moloc+ ken ti bituen+ ti dios a ni Refan ti innalayo, dagiti ladawan nga inaramidyo tapno pagrukbabanyo ida. Gapu itoy ibellengkayto+ iti labes ti Babilonia.’44 “Adda kadagidi ammatayo ti tolda ti panangsaksi idiay let-ang, a kas iti imbilinna idi makisasao ken Moises tapno aramidenna dayta mayannurot iti pagtuladan a nakitana.+45 Ket dagidi ammatayo a simmublat iti dayta agraman ni Josue+ inserrekda met dayta iti daga a tinagikua dagiti nasion,+ a pinapanaw ti Dios manipud iti sanguanan dagidi ammatayo.+ Ditoy a nagtalinaed dayta agingga iti kaaldawan ni David.46 Isu nakasarak iti anamong+ iti imatang ti Dios ket dinawatna ti pribilehio a panangipaay iti pagnaedan+ ti Dios ni Jacob.47 Nupay kasta, ni Solomon ti nangibangon iti balay a maipaay kenkuana.+48 Uray pay kasta, ti Kangatuan saan nga agnaed kadagiti balay nga inaramid dagiti ima;+ kas iti kuna ti mammadto,49 ‘Ti langit isu ti tronok,+ ket ti daga isu ti pagbatayan ti sakak.+ Ania a kita ti balay ti bangonenyonto a maipaay kaniak? kuna ni Jehova. Wenno ania a disso ti paginanaak?+50 Saan kadi a ti imak inaramidna amin dagitoy a banag?’+51 “Tattao a nasubeg ken di nakugit iti puspuso+ ken laplapayag, kanayon a busbusorenyo ti nasantuan nga espiritu; kas iti inaramid dagidi ammayo, kasta met ti aramidenyo.+52 Siasino kadagiti mammadto ti saan nga indadanes dagidi ammayo?+ Wen, pinapatayda+ dagidiay nagipakaammo a nasaksakbay maipapan iti iyaay Daydiay nalinteg,+ a kenkuana nagbalinkayo itan a manangliliput ken manangpapatay,+53 dakayo a nangawat iti Linteg kas inyallatiw dagiti anghel+ ngem saanyo a sinalimetmetan dayta.”54 Ala ket, idi nangngegda dagitoy a banag nasugatan dagiti pusoda+ ket rinugianda a ngaretngeten+ dagiti ngipenda kenkuana.55 Ngem isu, yantangay napnuan iti nasantuan nga espiritu, minatmatanna ti langit ket nakitana ti dayag ti Dios ken ni Jesus nga agtaktakder iti makannawan ti Dios,+56 ket kinunana: “Adtoy! Makitak ti langlangit a nalukatan+ ken ti Anak ti tao+ nga agtaktakder iti makannawan ti Dios.”+57 Gapu itoy nagikkisda iti kapigsaan a timek ket inyapputda dagiti imada kadagiti lapayagda+ ket dimmarupda a sangsangkamaysa kenkuana.58 Ket kalpasan ti panangiruarda kenkuana iti siudad,+ rinugianda nga inubor iti batbato.+ Ket dagiti saksi+ inkabilda dagiti makinruar a kawesda iti sakaanan ti maysa nga agtutubo a lalaki a managan Saulo.+59 Ket inub-uborda ni Esteban iti batbato bayat a nagdawdawat ken kinunana: “Apo Jesus, awatem ti espirituk.”+60 Kalpasanna, idi nagparintumeng, impukkawna buyogen ti napigsa a timek: “Jehova, dika isingir kadakuada daytoy a basol.”+ Ket kalpasan ti panangisaona iti daytoy naturogen ken patay.
ilo_Latn ilo_Latn ilo_Latn ilo_Latn